་རྒྱན་ནི། སྒྲ་དབྱངས་ལྷ་མོ་དབྱངས་ཅན་མ། །བདག་གི་
ལྷག་པའི་ལྷར་བཟུང་བས། །སྙན་ངག་རྩོམ་ལ་ཐོགས་མེད་ཀྱི། །རྣམ་དཔྱོད་བློ་གྲོས་རྒྱས་པར་གྱུར། །
ཞེས་པ་དབྱངས་ཅན་མའི་མཁྱེན་བརྩེ་ནུས་པའི་ཡོན་ཏན་ནི་ཁྱད་གཞི། ཁྱད་ཆོས་ལྷག་པའི་ལྷར་
བཟུང་བས། །སྙན་ཚིག་རྩོམ་པ་ལ་ཐོགས་པ་མེད་པའི་རྣམ་དཔྱོད་བློ་གྲོས་འཕེལ་ཞིང་རྒྱས་པའི་ཡོན་
ཏན་ཐོབ་པ་བཞིན་ནོ། །བཞི་པ་རྫས་བརྗོད་པ་རང་བཞིན་གྱི་རྒྱན་ནི། ཚངས་སྲས་ལྷ་མོའི་ཕྱག་
གཉིས་ཀྱིས། །བཻ་ཌཱུར་དཀར་པོའི་པི་ཝང་འཛིན། །མཐོན་མཐིང་རལ་པའི་ཐོར་ཅོག་རྩེར། །ཟླ་ཚེས་
སར་པའི་ཅོད་པཎ་མཛེས། །ཅེས་པ་ཁྱད་གཞི་རྫས་བྱེ་བྲག་པ་དབྱངས་ཅན་ལྷ་མོ་གཅིག་ཉིད། ཁྱད་
ཆོས་རྫས་ཀྱི་བྱེ་བྲག་པི་ཝང་དང་ཟླ་ཚེས་བཀོད་པ་བཞིན་ནོ། །
གཉིས་པ་དཔེ་རྒྱན་ནི་རྣམ་པ་གང་ཅི་ཡང་རུང་བའི་དངོས་པོ་གཉིས་མཚུངས་པར་གྱུར་པ་
ཚིག་སྦྱོར་དུ་དངོས་སམ་ཤུགས་ལས་འདྲ་བ་རྟོགས་པར་བྱེད་པ་ཞིག་གོ། །དབྱེ་ན་སུམ་ཅུ་རྩ་གསུམ་
ངག་དོན་སོ་སོར་བགྲངས་བས་སོ་གསུམ་མཆན། ལས་དང་པོ་ཆོས་དཔེ་ནི། ཚངས་པའི་བུ་མོ་ཡིད་འཕྲོག་མ། །
ངག་དབང་ལྷ་མོའི་ཞལ་དཀྱིལ་ནི། །རི་བོང་འཛིན་པའི་དཀྱིལ་འཁོར་དག །སྤྲིན་དང་བྲལ་བ་ཇི་
བཞིན་མཛེས། །ཅེས་པ་དཔེ་ཟླ་བ་དང་དོན་དབྱངས་ཅན་མའི་ཞལ་གཉིས་མཚུངས་པའི་ཆོས་མཛེས་པ་
དེ་དངོས་སུ་བརྗོད་པ་ལྟ་བུའོ། །གཉིས་པ་དངོས་པོའི་དཔེ་ནི། དབྱངས་ཅན་ལྷ་མོའི་ཞལ་དཀྱིལ་ནི། །
114

སྙན་ངག་ཟུར་རྒྱན་དཔེ་དོན་གསལ་བའི་མེ་ལོང་།
པད་དཀར་འདབ་མ་དང་མཚུངས་ཤིང་། །དེ་ཡི་སྤྱན་རས་ཡིད་འཕྲོག་པ། །བུང་བ་ཟུང་དག་འཁོར་
བ་བཞིན། །ཞེས་དཔེ་པད་དཀར་དང་དོན་དབྱངས་ཅན་མའི་ཞལ་གཉིས་ཀྱི་མཚུངས་ཆོས་མ་བསྟན་
པར་ཆོས་ཅན་མཚུངས་པ་དངོས་སུ་བརྗོད་པ་ལྟ་བུའོ། །གསུམ་པ་ལྡོག་པའི་དཔེ་ནི། གསེར་མངལ་
ཅན་གྱི་སྲས་མོ་ཡི། །ཞལ་དཀྱིལ་ཇི་བཞིན་ཟླ་བ་མཛེས། །དེ་ཡི་ཞལ་གྱི་འཛུམ་མདངས་ལྟར། །ག་
བུར་བསིལ་བའི་ཟེར་ཕྲེང་ཅན།
།ཞེས་འཇིག་རྟེན་ན་གྲགས་པའི་དཔེ་དོན་ལྡོག་ནས་དཔེ་ཟླ་བ་དཔེ་
ཅན་དང༌། དོན་དབྱངས་ཅན་མའི་ཞལ་དཔེར་བཀོད་པ་ལྟ་བུའོ། །བཞི་པ་ཕན་ཚུན་གྱི་དཔེ་ནི། བྱེད་
པོའི་སྲས་མོ་ཁྱོད་ཀྱི་ནི། །སྐུ་ལུས་ཇི་བཞིན་དཔག་བསམ་སྟེ། །དཔག་བསམ་ཇི་བཞིན་ཁྱོད་ཀྱི་སྐུ། །
ཤིན་ཏུ་མཛེས་པར་བདག་གིས་མཐོང༌། །ཞེས་དཔག་བསམ་ཤིང་དང་དབྱངས་ཅན་མའི་སྐུ་གཉིས་
དཔེ་དོན་ཕན་ཚུན་བསྣོལ་ཏེ་སྦྱར་བ་ལྟ་བུའོ། །ལྔ་པ་ངེས་པའི་དཔེ་ནི། ཟླ་བའི་སྲིང་མོ་ཁྱོད་ཀྱི་ཞལ། །
མཐོན་མཐིང་སྤྱན་ཟུང་གིས་མཛེས་པ། །པད་དཀར་བུང་བ་རོལ་དང་མཚུངས། །གཞན་ནི་འདྲ་བ་
གང་ཡང་མེད། །ཅེས་དབྱངས་ཅན་མའི་ཞལ་དང་མཚུངས་པ་པད་དཀར་ཁོ་ནར་ངེས་ཀྱི་གཞན་
མེད་དོ། །ཞེས་བརྗོད་པ་ལྟ་བུའོ། །དྲུག་པ་ངེས་མེད་ཀྱི་དཔེ་ནི། དབྱངས་ཅན་ཕྱག་གི་རྒྱུད་མང་འདི། །
བུང་བ་མྱོས་པའི་གླུ་དང་མཚུངས། །གཞན་ཡང་དེ་འདྲའི་སྙན་འགྱུར་དག ཡོད་ན་དེ་དང་མཚུངས་
པར་འགྱུར། །ཞེས་དབྱངས་ཅན་མའི་རྒྱུད་མང་བུང་བའི་གླུ་དང་མཚུངས་ལ་དེ་ཁོ་ནར་མ་ངེས་པར་
d
སྙན་འགྱུར་དེ་འདྲ་ཡོད་ན་དེ་དང་ཡང་མཚུངས་སོ་ཞེས་པ་ལྟ་བུའོ། །བདུན་པ་བསྡུས་པའི་དཔེ་ནི།
དབྱངས་ཅན་ཞལ་གྱི་འཛུམ་ཕྲེང་འདི། །དཀར་ཞིང་མཛེས་པ་ཁོ་ན་ཡིས། །ཟླ་བའི་ཟེར་དང་མཚུངས་
པ་མིན། །འགྲོ་བའི་ཚ་གདུང་སེལ་བས་ཀྱང༌། །ཞེས་དབྱངས་ཅན་མའི་འཛུམ་ཕྲེང་དཀར་མཛེས་ཁོ་
ནས་ཟླ་འོད་དང་མཚུངས་པ་མིན་གྱི་ཚ་གདུང་སེལ་བས་ཀྱང་མཚུངས་སོ་ཞེས་རྒྱུ་མཚན་ཡང་བསྡུས་
ཏེ་བརྗོད་པ་ལྟ་བུའོ། །བརྒྱད་པ་ཁྱད་པར་གྱི་དཔེ་ནི། དབྱངས་ཅན་མཁས་མང་གཙུག་རྒྱན་དང༌། །
ཟླ་བ་དྲག་པོའི་གཙུག་ན་མཛེས། །འདི་དག་ཁོ་ནས་ཁྱད་པར་ཙམ། །བྱས་ཀྱི་གཞན་ནི་ཅུང་ཟད་མེད། །
ཞེས་དབྱངས་ཅན་མ་དང་ཟླ་བ་རྣམ་པ་ཐམས་ཅད་དུ་མཚུངས་ཀྱང་མཁས་པའི་གཙུག་རྒྱན་དང་དྲག་
པོའི་གཙུག་རྒྱན་གྱི་ཁྱད་པར་འདི་ཙམ་མོ་ཞེས་བརྗོད་པ་ལྟ་བུའོ། །དགུ་པ་རབ་བརྟགས་ཀྱི་དཔེ་ནི།
115

རིས་མེད་ཆོས་རིག་གཏེར་མཛོད་ལས། སྙན་འགྲེལ་དཔེ་དཀོན་གཅེས་བཏུས་པོད་བདུན་པ།
དབྱངས་ཅན་ཞལ་དཀྱིལ་ང་ཉིད་དང༌། །མཚུངས་ཞེས་པད་དཀར་སྙེམས་མི་འཚལ། །སྤྲིན་དང་བྲལ་
བའི་ཆ་ཤས་གཏེར། །དེ་ཡང་འཕགས་མའི་ཞལ་དཀྱིལ་བཞིན། །ཞེས་དབྱངས་ཅན་ཞལ་དཀྱིལ་དང་
མཚུངས་སྙམ་པའི་སྙེམ་པ་པད་དཀར་ལ་མེད་ཀྱང་ཡོད་པར་སྒྲོ་རབ་ཏུ་བཏགས་ནས་བརྗོད་པ་ལྟ་
བུའོ། །བཅུ་པ་རྨད་བྱུང་གི་དཔེ་ནི། ཀ་ལ་པིང་ཀའི་གླུ་དབྱངས་ལས། །ལེགས་བཤད་ཆོས་ཀྱི་སྒྲ་
སྒྲོགས་ན། །སྒྲ་དབྱངས་ལྷ་མོའི་ཞལ་སྒོ་ལས། །བྱུང་བའི་གསུང་སྙན་དེ་བཞིན་ནོ། །ཞེས་ཀ་ལ་པིང་
ཀས་ལེགས་བཤད་སྒྲོགས་པ་དཀོན་ཞིང་རྨད་དུ་བྱུང་བས་དེ་དང་མཚུངས་པར་སྦྱོར་པ་ལྟ་བུའོ། །བཅུ་
གཅིག་པ་རྨོངས་པའི་དཔེ་ནི། དབྱངས་ཅན་ཁྱོད་ཀྱིས་མཁའ་ལམ་ནས། །དགྱེས་པའི་ཞལ་བཟང་
བསྟན་ནམ་སྙམ། །བཅོ་ལྔའི་ཟླ་རྒྱས་ཤར་བ་ལ། །རྨོངས་བདག་གུས་པས་ལྷ་ཕྱག་འཚལ། །ཞེས་
ནམ་མཁར་ཟླ་བ་ཤར་བ་དབྱངས་ཅན་མའི་ཞལ་དུ་འཁྲུལ་ཞིང་རྨོངས་པར་བརྗོད་པ་ལྟ་བུའོ། །བཅུ་
གཉིས་པ་ཐེ་ཚོམ་གྱི་དཔེ་ནི། གང་འདི་ཟླ་བ་ཤར་བའམ། །དྲི་མེད་ཤེལ་གྱི་མེ་ལོང་ཉིད། །ཡང་ན་
དབྱངས་ཅན་ལྷ་མོའི་ཞལ། །ཅི་ཞེས་འཕྱང་མོ་ཉུག་ཏུ་གྱུར། །ཞེས་ཟླ་བ་དང་ཤེལ་གྱི་མེ་ལོང་དང་
དབྱངས་ཅན་མའི་ཞལ་གང་ཡིན་ཐེ་ཚོམ་དུ་གྱུར་ཞེས་པ་ལྟ་བུའོ། །ཡང་ན། ཆུ་སྐྱེས་དབུས་ན་བུང་
བ་ཡི། །དར་དིར་སྙན་པའི་གླུ་དབྱངས་སམ། །དབྱངས་ཅན་ཞལ་གྱི་ནཱ་དའི་སྒྲ། །སོ་སོར་མ་ཤེས་
འཕྱང་མོ་ཉུག བཅུ་གསུམ་པ་རྟོགས་པའི་དཔེ་ནི། ཀུ་མུད་བཞད་པ་སྐྱེངས་བྱེད་ཅིང༌། །ཉི་མའི་འོད་
ཀྱིས་མི་སྒྲིབ་པའི། །མཛེས་པ་འདི་ནི་དབྱངས་ཅན་མའི། །ཞལ་དཀྱིལ་ཡིན་གྱི་ཟླ་བ་མིན། །ཞེས་ཀུ་
མུད་སྐྱེངས་ཤིང་ཉི་མས་མི་སྒྲིབ་པའི་མཛེས་པ་འདི་ནི་ཟླ་བ་མིན་པ་དབྱངས་ཅན་མའི་ཞལ་དུ་རྟོགས་
པར་བརྗོད་པ་ལྟ་བུའོ། །བཅུ་གསུམ་པ་རྟོགས་པའི་དཔེའམ་གཏན་ཕེབས་ཀྱི་དཔེ། ཀུ་མུད་གཉེན་
ལ་ཅོ་འདྲི་བའི། །དཀར་མཛེས་བདུད་རྩིའི་ཟེར་ལྡན་འདི། །ཆུ་འཛིན་དག་གིས་མི་སྒྲིབ་ཕྱིར། །སྒྲ་
དབྱངས་ལྷ་མོའི་སྐུ་རུ་ངེས། །བཅུ་བཞི་པ་སྦྱར་བའི་དཔེ་ནི། དཀར་ཞིང་དྲི་མ་མེད་པ་དང་། །མཐོང་
བའི་མོད་ལ་དགའ་སྟེར་བས། །ཚངས་སྲས་ལྷ་མོའི་མཛེས་སྐུ་འདི། །སྟོན་དུས་ཟླ་བ་ཉ་བ་བཞིན། །
ཞེས་དཀར་ཞིང་དྲི་མེད་མཐོང་བས་དགའ་བ་སོགས་དཔེ་ཟླ་བ་དང་དོན་དབྱངས་ཅན་མའི་ཞལ་
གཉིས་ཀ་ལ་སྦྱར་ཏེ་བརྗོད་པ་བཞིན་ནོ། །
116

སྙན་ངག་ཟུར་རྒྱན་དཔེ་དོན་གསལ་བའི་མེ་ལོང་།
བཅོ་ལྔ་པ་མཉམ་ཉིད་ཀྱི་དཔེ་ནི། དྲི་ཟའི་གཞོན་ནུ་ཐམས་ཅད་ཀྱི། །སྙིང་ལ་རྨད་བྱུང
དགའ་སྟེར་བའི། །དབྱངས་ཅན་ཁྱོད་ནི་ཆུ་སྐྱེས་བཞིན། །ཀེ་ས་ར་ཡིས་ཅི་ཡང་མཛེས། །ཞེས་ཀེ་ས་
པོ་དབངས་ཅན་མ་ལ་
རའི་ཚིག་གཅིག་པོ་དབྱངས་ཅན་མ་ལ་དབུ་སྐྲ་དང་པདྨ་ལ་གེ་སར་མཉམ་པ་ཉིད་དུ་སྦྱར་ཏེ་མཚུངས་
པར་སྟོན་པ་གཅོད་མཚམས་ཐ་དད་མེད་པའི་ལུགས་སོ། །གཅོད་མཚམས་ཐ་དད་པའི་ལུགས་ནི།
དག་བྱེད་གངྒཱའི་ལྷ་མོ་དབྱངས་ཅན་མ། །མ་དྲོས་མཚོ་ལ་གནས་པའི་ཀླུ་དབང་བཞིན། །གདུང་སེལ་
ཆར་འབེབས་ཕུན་ཚོགས་དཔལ་འབྱོར་སྤེལ། །སྐལ་ལྡན་ཤིང་རྟ་དགའ་བྱེད་གཞི་མ་ཡིན། །ཅེས་པ་
དོན་དབྱངས་ཅན་མ། དཔེ་མ་དྲོས་ཀྱི་ཀླུ། བྱེད་ལས་ཉོན་མོངས་པའི་གདུང་བ་སེལ་བ་དང་ལེགས་
བཤད་ཆོས་ཀྱི་བདུད་རྩིའི་ཆར་འབེབས་པས་སྲིད་ཞིའི་དཔལ་འབྱོར་སྤེལ་བ་དབྱངས་ཅན་མའི་
སྐབས་དང་། ཕྱི་རོལ་ཚད་པའི་གདུང་བ་སེལ་བྱེད་ཀྱི་སྦྲང་ཆར་འབེབས་པས་དབྱར་དུས་ཀྱི་ཕུན་
ཚོགས་དཔལ་འབྱོར་སྤེལ་བ་ཀླུ་རྒྱལ་ལ་མཉམ་པ་ཉིད་དུ་སྦྱར་ནས། ལས་དང་སྐལ་པ་ལྡན་པ་ཐར་
པའི་གནས་སུ་འདྲེན་པའི་ཤིང་རྟ་དགའ་ཆེན་མཆོག་གི་བྱེད་པོ་གཞི་མའམ་གནས་སམ་རྟེན་ལྟ་བུ་ནི་
ལྷ་མོ་དབྱངས་ཅན་མ་ཉིད་ཡིན་ནོ་ཞེས་པ་དང༌། ཆུ་བོ་སྐལ་ལྡན་ཤིང་རྟ་ཞེས་ལུས་ཅན་ཀུན་དགའ་
བར་བྱེད་པའི་གཞི་དེ་ནི་མ་ཡིན་ནོ་ཞེས་གཅོད་མཚམས་ཐ་དད་པ་དང༌། ཡང་ན་ཆུ་བོ་སྐལ་ལྡན་ཤིང་
རྟ་དག་པར་བྱེད་པའི་གཞི་མའམ་རྩ་བ་ཡིན་ནོ་ཞེས་དེས་དོན་གཉིས་ཀ་ལ་མཉམ་པ་ཉིད་དུ་སྦྱར་ཆོག་
པ་ལྟ་བུའོ། །བཅུ་དྲུག་པ་སྨད་པའི་དཔེ་ནི། ་པའི་དཔེ་ནི། ཟླ་བ་ཕྱོགས་ཀྱི་འཕེལ་འགྲིབ་ཅན། ཟླ་བ་ཕྱོགས་ཀྱི་འཕེལ་འགྲིབ་ཅན། །ཀུ་མུ །ཀུ་མུད་ཉི་མའི་
ཟེར་གྱིས་ཟུམ། །དེ་དག་དང་ནི་དབྱངས་ཅན་ཞལ། །མཚུངས་པ་ལས་ཀྱང་ཁྱད་པར་འཕགས། །
ཅེས་དབྱངས་ཅན་མའི་ཞལ་ཟླ་བ་དང་ཀུ་མུད་དང་མཚུངས་ཀྱང་ཟླ་བ་དཀར་ནག་གི་འཕེལ་འགྲིབ་
དང་ཀུ་མུད་ཉི་ཟེར་གྱི་ཟུམ་མོ་ཞེས་དཔེ་ལ་ཅུང་ཟད་སྨད་དེ་མཚུངས་པར་སྟོན་པ་ལྟ་བུའོ། །སྨད་པའི་
དཔེ་ཡང་ན། བསིལ་ཟེར་ཅན་འཛད་ར་རི་ལྡན། །པད་དཀར་བ་མོས་རེག་ན་ཉམས། །དེ་དག་
དབྱངས་ཅན་ཞལ་མཛེས་ལ། །མཚུངས་པའི་དཔེ་ཟླ་ནུས་མ་ཡིན། །བཅུ་བདུན་པ་བསྟོད་པའི་དཔེ་
འདི་ལ་བསྔགས་པའི་དཔེ་ཡང་ཟེར་མཆན། ནི། བདེ་འབྱུང་གི་ནི་གཙུག་རྒྱན་དང་། །གཉིས་སྐྱེས་རྣམས་ཀྱི་ལྷར་
ལྟ་བའི། །ཀུ་མུད་གཉེན་དེ་དབྱངས་ཅན་མའི། །ཞལ་དཀྱིལ་མཛེས་པའི་དཔེ་ཟླ་ཉིད། །ཅེས་དཔེ་ཟླ་
117

རིས་མེད་ཆོས་རིག་གཏེར་མཛོད་ལས། སྙན་འགྲེལ་དཔེ་དཀོན་གཅེས་བཏུས་པོད་བདུན་པ།
བ་ལ་བདེ་འབྱུང་གི་གཙུག་རྒྱན་དང་བྲམ་ཟེས་ལྷར་བལྟ་ཞེས་བསྟོད་དེ་མཚུངས་པར་སྟོན་པའོ།
བཅོ་བརྒྱད་པ་རྟོག་པའི་དཔེའམ་བརྗོད་འདོད་ཀྱི་དཔེ་ནི། ཡོན་ཏན་ལྡན་ནམ་སྐྱོན་འགྱུར་ཡང་། །
འཕགས་མ་དབྱངས་ཅན་ཁྱོད་ཀྱི་ཐུགས། །སྟོན་གྱི་ཀུན་གསལ་དྲི་མེད་དང༌། །མཚུངས་པ་ཉིད་དུ་
བདག་རྟོག་གོ། ཞེས་སྐྱོན་ཡོན་ཅིར་འགྱུར་ཡང་སྟོན་གྱི་ནམ་མཁའ་དང་དབྱངས་ཅན་མའི་ཐུགས་
མཚུངས་སོ་སྙམ་པའི་རྟོག་པ་འདི་སྐྱེས་སོ་ཞེས་པ་རྟོག་པའི་དཔེའམ་བརྗོད་པར་འདོད་ཞེས་པ་བརྗོད་
འདོད་ཀྱི་དཔེའོ། །བཅུ་དགུ་པ་འགལ་བའི་དཔེ་ནི། པུཎྞཱ་རི་ཀའི་མེ་ཏོག་དང༌། །ཟླ་འོད་ཀྱིས་ཕྱེའི་ཀུ་
མུད་ཚལ། །དབྱངས་སྟེར་ལྷ་མོ་དགྱེས་པའི་ཞལ། །གསུམ་པོ་འདི་དག་ཕན་ཚུན་འགལ། །ཞེས་པུཎྞཱ་
རི་ཀ་སྟེ་པད་དཀར་རྒྱས་དུས་སུ་ཀུ་མུད་ཟུམ་པ་དང༌། དེ་གཉིས་ཀའི་མཛེས་པ་དབྱངས་ཅན་ཞལ་
གྱིས་སྐྱེངས་པར་བྱེད་པ་འདི་གསུམ་འགལ་ཟླར་གྱུར་རོ་ཞེས་པ་ལྟ་བུའོ། །ཉི་ཤུ་པ་དགག་པའི་དཔེ་ནི།
རི་བོང་གཟུགས་ཀྱི་དྲི་མ་དང༌། །དཀར་ནག་ཕྱོགས་ཀྱི་འཕེལ་འགྲིབ་ཅན། །ཀུ་མུད་གཉེན་དེ་
དབྱངས་ཅན་ཞལ། །དྲི་མ་མེད་དང་མཚུངས་པ་མིན། །ཞེས་ཟླ་བ་ལ་རི་བོང་གི་གཟུགས་ནག་པོ་ར་
རིའི་དྲི་མ་དང་ཕྱོགས་ཀྱི་འཕེལ་འགྲིབ་ཅན་ཡིན་ལ་དབྱངས་ཅན་མའི་ཞལ་ལ་དེ་འདྲ་མེད་པས་མི་
སྐྱོང་ཀི་དཔེའམ་མ
མཚུངས་ཞེས་དགག་པའི་སྒོ་ནས་མཚུངས་པར་སྟོན་པ་བཞིན་ནོ། །ཉི་ཤུ་པ་དགག་པའི་དཔེ་ཡང་ན།
རྟོག་པ་མེད་པ་བེམ་པོའི་ཆོས། །ཙིན་དྷ་མ་ཎི་འདི་ཡིས་ནི། །དབྱངས་ཅན་ལྷ་མོའི་ཐུགས་རྗེ་ལ། །
ནམ་ཡང་འགྲན་པའི་ནུས་པ་མེད། །ཅེས་སོ། །ཉེར་གཅིག་པ་ངོ་བསྟོད་ཀྱི་དཔེའམ་མཛེས་པའི་དཔེ་ནི།
ཁྱོད་སྐུ་ཆུ་ཤེལ་མདངས་དང་ལྡན། །མཚན་མོའི་མགོན་པོ་ཆུ་ཤེལ་དངོས། །དེ་ལྟ་ན་ཡང་དབྱངས་
ཅན་སྐུ། །ལྷག་པར་མཛེས་ཀྱི་ཟླ་བ་མིན། །ཞེས་དབྱངས་ཅན་མའི་སྐུ་ཆུ་ཤེལ་གྱི་མདངས་ཙམ་དང་
ཟླ་བ་ཆུ་ཤེལ་དངོས་ཡིན་ཀྱང་དབྱངས་ཅན་མ་ལས་ཟླ་བ་མི་མཛེས་སོ་ཞེས་མཛེས་པའི་ཁྱད་པར་
བརྗོད་པའམ་ངོ་བསྟོད་བརྗོད་པ་ལྟ་བུའོ། །ཉེར་གཉིས་པ་དེ་ཉིད་བརྗོད་པའི་དཔེ་ནི། མིག་གི་བདུད་
རྩི་གྱུར་པ་འདི། །དབྱངས་ཅན་ཞལ་ཡིན་པདྨ་མིན། །རྣ་བའི་བཅུད་འདི་བུང་བའི་གླུ། །མ་ཡིན་
འཕགས་མའི་རྒྱུད་མང་སྒྲ། །ཞེས་དབྱངས་ཅན་མའི་ཞལ་དང་པདྨ་རྒྱུད་མང་དང་བུང་བ་རྣམས་ཁྱད་
པར་མེད་པའི་དགོས་པ་སྔོན་དུ་བཏང་ནས་ཁྱད་འབྱེད་པའི་དེ་ཉིད་བརྗོད་པ་ལྟ་བུའོ། །ཉེར་གཉིས་
།
118

སྙན་ངག་ཟུར་རྒྱན་དཔེ་དོན་གསལ་བའི་མེ་ལོང་།
པ་དེ་ཉིད་བརྗོད་པའི་དཔེ་ཡང་ན། ཡིད་འོང་དཀར་མཛེས་ཆུ་སྐྱེས་དང་། །མཚུངས་ཀྱང་མ་ཡིན་
དབྱངས་ཅན་ཞལ། །དཀྱུས་རིང་ཨུཏྤལ་འདབ་འདྲ་ཡང༌། །མ་ཡིན་འཕགས་མའི་འདྲེན་བྱེད་ཟུང༌། །
ཞེས་སོ། །ཉེ